Watertoevoer in Pretoria herstel | Maroela Media
Die watertoevoer na groot dele van Pretoria wat vroeër die week afgesny is, is herstel.
Volgens 'n woordvoerder van die stad, Dikeledi Phiri, is die water omstreeks 15:00 weer aangeskakel nadat die nodige herstelwerk gedoen is. 'n Groot deel van Pretoria, insluitend Sinoville, Annlin, Dorandia, Pretoria-Noord, Wonderboom en dele langs die R101 is geraak deur die voorval. Die watertoevoer is skynbaar onderbreek nadat 'n waterpyp van 600mm in deursnee Dinsdag beskadig is tydens konstruksiewerk by die nuwe wateropgaartenk.
35 huise in die omgewing van Van der Schyff- en Elizabeth-straat in Wonderboom het waterskade opgedoen nadat die pyp beskadig is. Phiri sê eise sal ingevolge die stadsraad se kontrak met die kontrakteur en dié se versekering hanteer word.
32 000 vlug voor bosbrande in Colorado
Ons huis is in Van der Schyffstraat. Daar het 'n massa water en modder deur die huis gespoel. Voor in en agter uit. Die brandweermanne het ons heining stukkend gekap om die massa water deur te laat. Die ergste van alles was al die nuuskieriges wat na die afloop van die water, net ingekom het om die petalje gade te slaan. My handsak en skootrekenaar het net voete gekry. Gelukkig is ons lede van die Gemeenskaps Polisie Forum en die lede het ongelooflik baie bystand gebied. In 'n japtrap was die brandweer en ander nooddienste op die ramptoneel. Die lede… Lees meer »